ທີ່​ປຶກສາ​ ດ້ານຄວາມ​ປອດ​ໄພ ​ແຫ່ງ​ຊາດ​​ ສຫລ ທ່ານ Flynn ລາອອກຈາກຕຳແໜ່ງ
ບັນດາ​ສະມາຊິກ​ພັກ Democrats ຫຼາຍ​ທ່ານ ​ໄດ້​ຮຽກຮ້ອງ ​ໃຫ້​ມີ​ການ​ສືບສວນ​ ທ່ານ Flynn ໃນ​ຂະນະ​ທີ່​ ບຸກຄົນ​ອື່ນໆ ຮຽກຮ້ອງ​ໃຫ້​ທ່ານ Trump ​ປົດ​ທ່ານ Flynn ​ອອກ​ຈາກ​ຕຳ​ແໜ່​ງ.
ທີ່ປຶກສາດ້ານຮັກສາຄວາມປອດໄພແຫ່ງຊາດຂອງສະຫະລັດ ທ່ານ Michael Flynn ໄດ້ລາອອກຈາກຕຳແໜ່ງ ຫຼັງຈາກທີ່ໄດ້ມີລາຍງານ ທີ່ທ່ານໄດ້ກ່າວເທັດ ຕໍ່ລັດຖະບານ ກ່ຽວກັບສາຍພົວພັນກັບຣັດເຊຍ ໃນຈົດໝາຍລາອອກຂອງທ່ານ Flynn ໄດ້ລະບຸວ່າ ທ່ານໄດ້ປະມາດ ຕໍ່ການລາຍງານ ຕໍ່ຮອງປະທານາທິບໍດີສະຫະລັດ ທ່ານ Mike Pence ດ້ວຍຂໍ້ມູນ ທີ່ບໍ່ຄົບຖ້ວນ ກ່ຽວກັບ ການໂອ້ລົມສົນທະນາຂອງທ່ານກັບເອກອັກຄະລັດຖະທູດຣັດເຊຍ ປະຈຳສະຫະລັດ ລາຍງານທັງຫຼາຍທີ່ລົງພິມໃນໜັງສືພິມ Washington Post ແລະ New York Times ໃນວັນສຸກຜ່ານມານີ້ ໄດ້ລະບຸວ່າ ທ່ານ Flynn ໄດ້ໂອ້ລົມສົນທະນາ ກັບເອກອັກຄະລັດ ຖະທູດ ກ່ຽວກັບການລົງໂທດຕໍ່ຣັດເຊຍ ໂດຍລັດຖະບານ ທ່ານໂອບາມາ, ເຖິງແມ່ນວ່າ ລັດຖະບານທ່ານ Trump ໄດ້ປະຕິເສດ ກໍຕາມ ກ່ຽວກັບການຕົກລົງດັ່ງກ່າວນີ້ ບັນດາສະມາຊິກພັກ Democrats ຫຼາຍທ່ານ ໄດ້ຮຽກຮ້ອງໃຫ້ມີການສືບສວນ ທ່ານ Flynn ໃນຂະນະທີ່ທ່ານອື່ນໆ ຮຽກຮ້ອງໃຫ້ທ່ານ Trump ໄລ່ທ່ານ Flynn ອອກ ຈາກຕຳແໜ່ງ ແລະໃຫ້ເຈົ້າໜ້າທີ່ສືບລັບ ກວດສອບເລື້ອງການຜ່ານການກວດສອບ ດ້ານຄວາມປອດໄພຂອງຜູ້ກ່ຽວ ຄືນໃໝ່ ມີ 9 ທ່ານ ທີ່ບໍ່ປະສົງອອກນາມ ຊຶ່ງມີທັງເຈົ້າໜ້າສະຫະລັດ ທີ່ດຳລົງຕຳແໜ່ງໃນປະຈຸບັນ ແລະອະດີດໄດ້ບອກກັບໜັງສືພິມ Washington Post ວ່າ ທ່ານ Flynn  ເອກອັກຄະລັດຖະທູດຣັດເຊຍ ທ່ານ Sergey Kislyak ໄດ້ໂອ້ລົມສົນທະນາຢ່າງເລິກເຊິງ ກ່ຽວກັບ ການລົງໂທດຕໍ່ຣັດເຊຍ ໂດຍລັດຖະບານ ທ່ານໂອບາມາ ຫຼັງຈາກທີ່ໄດ້ມີການເຈາະຂໍ້ມູນ ກ່ຽວກັບການເລືອກຕັ້ງນັ້ນ ການຮຽກຮ້ອງທີ່ວ່ານີ້ ມີຂຶ້ນໃນຂະນະດຽວກັນກັບລັດຖະບານທ່ານໂອບາມາ ໄດ້ວາງ ແຜນທີ່ຈະລົງໂທດ ຊຶ່ງມັນໄດ້ສ້າງຄວາມສົງໄສ ໂດຍເຈົ້າໜ້າທີ່ສືບລັບ ແລະໄດ້ລິເລີ່ມ ການສືບສວນຂຶ້ນ ໜັງສືພິມ Washington ໃນວັນຈັນວານນີ້ ໄດ້ລາຍງານວ່າ ກະຊວງຍຸຕິທຳ ໄດ້ເຕືອນ ລັດຖະບານທ່ານ Trump ໃນເດືອນແລ້ວນີ້ ທີ່ວ່າ ທ່ານ Flynn ອາດເປັນຕຳແໜ່ງທີ່ ປະນິປະນອມ ຕາມຜົນສະຫຼຸບຂອງທີ່ກົງກັນຂ້າມລະຫວ່າງ ຄຳອະທິບາຍໃນສາທາ ລະນະຂອງການຮ້ອງຮຽນທີ່ວ່ານີ້ ແລະສິ່ງທີ່ທາງເຈົ້າໜ້າທີ່ສືບລັບຊາບ ອິງຕາມການ ສັງເກດການ ກວດກາເບິ່ງເປັນປະຈຳຂອງການສົນທະນາ ກັບເຈົ້າໜ້າທີ່ຕ່າງປະເທດ ທີ່ປະຈຳການໃນສະຫະລັດ ປະທານາທິບໍດີສະຫະລັດ ທ່ານ Donald Trump ໄດ້ແຕ່ງຕັ້ງ ທ່ານ Keith Kellogg ໃຫ້ເປັນທີ່ປຶກສາດ້ານຄວາມປອດໄພແຫ່ງຊາດ ເປັນການຊົ່ວຄາວ ທ່ານ Kellogg ໄດ້ອອກບຳນານແລ້ວ ຈາກກອງທັບທະຫານບົກ ໃນປີ 2003 ຫຼັງຈາກທີ່ໄດ້ຮັບໃຊ້ຊາດ ໃນສົງຄາມຫວຽດນາມ ແລະ ໃນຕຳແໜ່ງຫຼ້າສຸດ ເປັນຜູ້ອຳນວຍການຂອງຜູ້ບັງຄັບ ບັນຊາຄວບຄຸມ ແລະສື່ສານ ແລະສັ່ງການທາງດ້ານຄອມພິວເຕີ ພາຍໃຕ້ ເສນາທິ ການຮ່ວມ ໃນກະຊວງປ້ອງກັນປະເທດ